Βρυξέλλες, 14.04.2005

COM(2005)140 τελικό

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την εκπλήρωση των όρων που προβλέπει το άρθρο 3 του Πρόσθετου Πρωτοκόλλου της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της αφενός και της Ρουμανίας αφετέρου με στόχο την παράταση της περιόδου που προβλέπει το άρθρο 9 παράγραφος 4 του Πρωτοκόλλου 2 της Ευρωπαϊκής Συμφωνίας

(υποβληθείσα από την Επιτροπή) {SEC(2005)477}

ΑΙΤΙΟΛΟΓΙΚΗ ΕΚΘΕΣΗ

1. Σύμφωνα με το άρθρο 9 παράγραφος 4 του Πρωτοκόλλου 2 της Ευρωπαϊκής Συμφωνίας με τη Ρουμανία, κατά τη διάρκεια των πέντε πρώτων ετών από την έναρξη ισχύος της Συμφωνίας και κατά παρέκκλιση από την παράγραφο σημείο (3) του ιδίου άρθρου η Ρουμανία μπορεί να χορηγεί κατ’ εξαίρεση, όσον αφορά τα προϊόντα χάλυβα, κρατικές ενισχύσεις για αναδιάρθρωση υπό τον όρο ότι θα εξασφαλίζουν βιωσιμότητα στις επωφελούμενες επιχειρήσεις υπό κανονικές συνθήκες αγοράς στο τέλος της περιόδου αναδιάρθρωσης, το ποσό και η έντασή τους θα περιορίζονται στο απολύτως αναγκαίο για την αποκατάσταση της εν λόγω βιωσιμότητας, θα μειώνονται σταδιακά και το πρόγραμμα αναδιάρθρωσης θα εντάσσεται στο πλαίσιο μιας προσπάθειας ορθολογικής διαχείρισης και μείωσης της συνολικής παραγωγικής ικανότητας της Ρουμανίας.

2. Η αρχική περίοδος όσον αφορά τη Ρουμανία έληξε στις 31 Δεκεμβρίου 1997.

3. Η Ρουμανία ζήτησε το Δεκέμβριο 1997 την παράταση της προαναφερόμενης περιόδου.

4. Ένα ρεαλιστικό πρόγραμμα αναδιάρθρωσης που θα περιλαμβάνει τα επιχειρησιακά σχέδια των σχετικών επιχειρήσεων και θα πληροί τα κριτήρια τα οποία προβλέπει το άρθρο 9 παράγραφος 4 του Πρωτοκόλλου 2 της Ευρωπαϊκής Συμφωνίας, αποτελούν τις απαραίτητες προϋποθέσεις για να εγκριθεί η παράταση της περιόδου κατά τη διάρκεια της οποίας η Ρουμανία θα μπορεί να χορηγεί κρατικές ενισχύσεις για αναδιάρθρωση.

5. Τον Μάιο 2002 η Επιτροπή πρότεινε την παράταση της περιόδου κατά τη διάρκεια της οποίας η Βουλγαρία, η Τσεχία, η Πολωνία και η Ρουμανία μπορούν να χορηγούν ενισχύσεις για την αναδιάρθρωση του χαλυβουργικού τους τομέα, λόγω της επείγουσας ανάγκης να βρεθεί μία αποδεκτή λύση ώστε να προχωρήσει η διαδικασία αναδιάρθρωσης του χαλυβουργικού τομέα στις εν λόγω υποψήφιες χώρες και να ολοκληρωθούν οι διαπραγματεύσεις όσον αφορά το κεφάλαιο του ανταγωνισμού εν όψει της προσχώρησης.

6. Η παράταση αυτή θα μπορούσε να αποτελέσει την νομική βάση για την χορήγηση ενισχύσεων αναδιάρθρωσης κατά την περίοδο πριν από την προσχώρηση στο πλαίσιο των απαιτούμενων προγραμμάτων αναδιάρθρωσης (η ενίσχυση θα πρέπει να είναι περιορισμένη και ανάλογη με την μείωση της παραγωγικής ικανότητας). Θα μπορούσε επίσης να έχει αναδρομικό χαρακτήρα, ώστε να νομιμοποιηθούν οι ενισχύσεις οι οποίες ενδέχεται να έχουν χορηγηθεί παρανόμως από τότε που ετέθη σε ισχύ η Ευρωπαϊκή Συμφωνία.

7. Η παράταση θα ισχύει από τότε που θα εγκριθούν και θα αξιολογηθούν το πρόγραμμα αναδιάρθρωσης και τα επιμέρους επιχειρησιακά σχέδια τα οποία πληρούν τα κριτήρια που προβλέπει το Πρωτόκολλο 2 της Ευρωπαϊκής Συμφωνίας.

8. Προς το σκοπό αυτό συνετάχθη ένα Πρόσθετο Πρωτόκολλο της Ευρωπαϊκής Συμφωνίας με τη Ρουμανία.

9. Το Πρόσθετο Πρωτόκολλο της Ευρωπαϊκής Συμφωνίας υπεγράφη από την Κοινότητα και τη Ρουμανία στις 23 Οκτωβρίου 2002. Το άρθρο 1 της απόφασης του Συμβουλίου της 29ης Ιουλίου 2002 σχετικά με την υπογραφή και την προσωρινή εφαρμογή ενός Πρόσθετου Πρωτοκόλλου της Ευρωπαϊκής Συμφωνίας προβλέπει την προσωρινή του εφαρμογή πριν από την επίσημη έναρξη της ισχύος του, όπως προβλέπεται άλλωστε και από το άρθρο 300 παράγραφος 2 της Συνθήκης ίδρυσης της Ευρωπαϊκής Κοινότητας.

10. Με το Πρόσθετο Πρωτόκολλο παρατείνεται από την 1η Ιανουαρίου του 1998 η περίοδος η οποία προβλέπεται από το Πρωτόκολλο 2 κατά οκτώ χρόνια υπό ορισμένες προϋποθέσεις.

11. Η Ρουμανία ξεπλήρωσε τον πρώτο όρο υποβάλλοντας στην Επιτροπή το πρόγραμμα αναδιάρθρωσης και τα επιχειρησιακά σχέδια για τις ενδιαφερόμενες επιχειρήσεις, τα οποία αξιολογήθηκαν και εγκρίθηκαν από την Εθνική Αρχή Κρατικών Ενισχύσεων (Συμβούλιο Ανταγωνισμού).

12. Η δεύτερη προϋπόθεση είναι η τελική αξιολόγηση του προγράμματος αναδιάρθρωσης και των επιχειρησιακών σχεδίων εκ μέρους της Επιτροπής προκειμένου να διαπιστωθεί εάν ικανοποιούν τις απαιτήσεις του άρθρου 9 παράγραφος 4 του Πρωτοκόλλου 2 της Ευρωπαϊκής Συμφωνίας.

13. Οι υπηρεσίες της Επιτροπής πραγματοποίησαν τελική αξιολόγηση και διαπίστωσαν ότι το πρόγραμμα αναδιάρθρωσης και τα σχέδια που υπέβαλε η Ρουμανία ικανοποιούν τις απαιτήσεις του άρθρου 9 παράγραφος 4 του Πρωτοκόλλου 2 της Ευρωπαϊκής Συμφωνίας.

14. Η Επιτροπή συνεπώς υποβάλλει την παρούσα πρόταση απόφασης του Συμβουλίου για την έγκριση της τελικής αξιολόγησης της Επιτροπής όπως προβλέπεται από το άρθρο 3 του Πρόσθετου Πρωτοκόλλου. Όταν εγκριθεί από το Συμβούλιο η παρούσα πρόταση θα έχουν εκπληρωθεί οι όροι που προβλέπουν τα άρθρα 2 και 3 του Πρόσθετου Πρωτοκόλλου και θα τεθεί σε ισχύ η παράταση της περιόδου που προβλέπει το πρωτόκολλο 2.

15. Για το λόγο αυτό καλείται το Συμβούλιο να εγκρίνει το συνημμένο σχέδιο πρότασης απόφασης σχετικά με την εκπλήρωση των όρων που προβλέπει το άρθρο 3 του Πρόσθετου Πρωτοκόλλου της Ευρωπαϊκής Συμφωνίας Σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Ρουμανίας αφετέρου με στόχο την παράταση της περιόδου η οποία προβλέπεται από το άρθρο 9 παράγραφος 4 του Πρωτοκόλλου 2 της Ευρωπαϊκής Συμφωνίας.

Πρόταση

ΑΠΟΦΑΣΗΣ ΤΟΥ ΣΥΜΒΟΥΛΙΟΥ

σχετικά με την εκπλήρωση των όρων που προβλέπει το άρθρο 3 του Πρόσθετου Πρωτοκόλλου της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών της αφενός και της Ρουμανίας αφετέρου με στόχο την παράταση της περιόδου που προβλέπει το άρθρο 9 παράγραφος 4 του Πρωτοκόλλου 2 της Ευρωπαϊκής Συμφωνίας

ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,

Έχοντας υπόψη:

το Πρόσθετο Πρωτόκολλο της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Ρουμανίας αφετέρου με στόχο την παράταση της περιόδου η οποία προβλέπεται από το άρθρο 9 παράγραφος 4 του Πρωτοκόλλου 2 της Ευρωπαϊκής Συμφωνίας και ιδίως το άρθρο 3 αυτού,

την πρόταση της Επιτροπής[1],

Εκτιμώντας τα ακόλουθα:

(1) Η Ευρωπαϊκή Συμφωνία σύνδεσης μεταξύ των Ευρωπαϊκών Κοινοτήτων και των κρατών μελών τους αφενός και της Ρουμανίας[2] αφετέρου τέθηκε σε ισχύ την 1η Φεβρουαρίου 1995.

(2) Το άρθρο 9 παράγραφος 4 του Πρωτοκόλλου 2 της Ευρωπαϊκής Συμφωνίας με τη Ρουμανία προβλέπει ότι, κατά τη διάρκεια των πέντε πρώτων ετών από την έναρξη ισχύος της Συμφωνίας και κατά παρέκκλιση από την παράγραφος 1 σημείο 3 του ιδίου άρθρου η Ρουμανία μπορεί να χορηγεί κατ’ εξαίρεση, όσον αφορά τα προϊόντα χάλυβα, κρατικές ενισχύσεις για αναδιάρθρωση υπό τον όρο ότι θα εξασφαλίζουν βιωσιμότητα στις επωφελούμενες επιχειρήσεις υπό κανονικές συνθήκες αγοράς στο τέλος της περιόδου αναδιάρθρωσης, το ποσό και η έντασή τους θα περιορίζονται στο απολύτως αναγκαίο για την αποκατάσταση της εν λόγω βιωσιμότητας, θα μειώνονται σταδιακά και το πρόγραμμα αναδιάρθρωσης θα εντάσσεται στο πλαίσιο μιας προσπάθειας ορθολογικής διαχείρισης και μείωσης της συνολικής παραγωγικής ικανότητας της Ρουμανίας.

(3) Η αρχική περίοδος των πέντε ετών έληξε στις 31 Δεκεμβρίου 1997.

(4) Η Ρουμανία ζήτησε το Δεκέμβριο 1997 την παράταση της προαναφερόμενης περιόδου.

(5) Κρίθηκε σκόπιμη η παράταση της εν λόγω περιόδου από την 1η Ιανουαρίου 1998 για περίοδο οκτώ ετών.

(6) Για αυτό το λόγο υπεγράφη το Πρόσθετο Πρωτόκολλο της Ευρωπαϊκής Συμφωνίας από την Κοινότητα και τη Ρουμανία στις 23 Οκτωβρίου 2002 και εφαρμόζεται προσωρινά έκτοτε.

(7) Σύμφωνα με το άρθρο 2 του Πρόσθετου Πρωτοκόλλου η παράταση της προαναφερόμενης προθεσμίας εξαρτάται από την υποβολή εκ μέρους της Ρουμανίας προς την Επιτροπή ενός προγράμματος αναδιάρθρωσης και επιχειρησιακών σχεδίων που θα πρέπει να πληρούν τις προϋποθέσεις του άρθρου 9 παράγραφος 4 του Πρωτοκόλλου 2 της Ευρωπαϊκής Συμφωνίας και να έχουν αξιολογηθεί και εγκριθεί από την Εθνική Αρχή Κρατικών Ενισχύσεων (Συμβούλιο Ανταγωνισμού).

(8) Το Δεκέμβριο 2004 η Ρουμανία υπέβαλε στην Επιτροπή το πρόγραμμα αναδιάρθρωσης και τα επιχειρησιακά σχέδια όσον αφορά τις επιχειρήσεις που έχουν λάβει ή λαμβάνουν κρατικές ενισχύσεις αναδιάρθρωσης.

(9) Σύμφωνα με το άρθρο 3 του Πρόσθετου Πρωτοκόλλου η παράταση της προαναφερόμενης περιόδου εξαρτάται από την τελική αξιολόγηση του προγράμματος αναδιάρθρωσης και των επιχειρησιακών σχεδίων εκ μέρους της Επιτροπής.

(10) Η Επιτροπή έχει ήδη πραγματοποιήσει την τελική αξιολόγηση του προγράμματος αναδιάρθρωσης και των επιχειρησιακών σχεδίων που υπέβαλε η Ρουμανία. Από την αξιολόγηση αυτή προκύπτει ότι η εφαρμογή του προγράμματος αναδιάρθρωσης και των επιχειρησιακών σχεδίων θα συμβάλει στη βιωσιμότητα των σχετικών επιχειρήσεων υπό κανονικές συνθήκες αγοράς. Δείχνει επίσης ότι το ποσό της κρατικής ενίσχυσης για αναδιάρθρωση που περιλαμβάνεται στα σχέδια ήταν το απολύτως αναγκαίο για να καταστήσει βιώσιμες τις σχετικές επιχειρήσεις, μειωνόταν σταδιακά και έπαψε να χορηγείται περί τα τέλη του 2004. Από την αξιολόγηση προκύπτει επίσης ότι οι δικαιούχοι επιχειρήσεις θα αποτελέσουν αντικείμενο μιας συνολικής ορθολογικής οργάνωσης και μείωσης των πλεονασματικών παραγωγικών τους ικανοτήτων. Το συμπέρασμα συνεπώς που συνάγεται από αυτήν την αξιολόγηση είναι ότι το πρόγραμμα αναδιάρθρωσης και τα επιχειρησιακά σχέδια πληρούν τις προϋποθέσεις του άρθρου 9 παράγραφος 4 του Πρωτοκόλλου 2 της Ευρωπαϊκής Συμφωνίας.

ΑΠΟΦΑΣΙΖΕΙ:

Άρθρο 1

Το πρόγραμμα αναδιάρθρωσης και τα επιχειρησιακά σχέδια που υπέβαλε στην Επιτροπή η Ρουμανία σύμφωνα με το άρθρο 2 του Πρωτοκόλλου 2 της Ευρωπαϊκής Συμφωνίας σύνδεσης μεταξύ των Ευρωπαϊκών Κοινοτήτων και των κρατών μελών του αφενός και της Ρουμανίας αφετέρου με στόχο την παράταση της περιόδου που προβλέπει το άρθρο 9 παράγραφος 4 του Πρωτοκόλλου 2 της Ευρωπαϊκής Συμφωνίας πληρούν τις προϋποθέσεις του άρθρου 9 παράγραφος 4 του Πρωτοκόλλου 2.

Άρθρο 2

Η περίοδος κατά τη διάρκεια της οποίας μπορεί κατ’ εξαίρεση η Ρουμανία να χορηγεί, όσον αφορά τα χαλυβουργικά προϊόντα, κρατικές ενισχύσεις αναδιάρθρωσης σύμφωνα με τις διατάξεις του άρθρου 9 παράγραφος 4 του Πρωτοκόλλου 2 παρατείνεται με την παρούσα απόφαση από την 1η Ιανουαρίου 1998 για περίοδο οκτώ ετών, όπως προβλέπει το άρθρο 1 του Πρόσθετου Πρωτοκόλλου.

Βρυξέλλες,

Για το Συμβούλιο

Ο Πρόεδρος

[1] ΕΕ C […], […], σ. […].

[2] ΕΕ L 357, 31.12.1994, σελ. 3.